RT ตั้งเป้ารายได้ปี 64 โตเกิน 10% หลังตุน Backlog กว่า 4.26 พันลบ.-ลุ้นคว้างานภาครัฐ
RT ตั้งเป้ารายได้ปี 64 โตเกิน 10% หลังตุน Backlog กว่า 4.26 พันลบ.-ลุ้นคว้างานภาครัฐ
RT ตั้งเป้ารายได้ปี 64 โตเกิน 10% หลังตุน Backlog กว่า 4.26 พันลบ.-ลุ้นคว้างานภาครัฐ
15 ธ.ค. 2563

นายชวลิต ถนอมถิ่น ประธานเจ้าหน้าที่บริหาร บริษัท ไร้ท์ทันเน็ลลิ่ง จำกัด (มหาชน) หรือ RT ผู้เชี่ยวชาญพิเศษด้านวิศวกรรมโยธาและธรณีเทคนิค เปิดเผยว่า บริษัทตั้งเป้ารายได้ปี 64 จะเติบโตไม่ต่ำกว่า 10% หรือทำสถิติสูงสุดใหม่ต่อเนื่อง
ขณะที่บริษัทคาดว่าภาครัฐจะมีงานด้านโครงสร้างพื้นฐานออกมาอย่างต่อเนื่อง โดยงานที่บริษัทคาดหวังว่าจะได้รับล่าสุด คือ โครงการรถไฟฟ้ารางคู่เส้นทางเด่นชัย เชียงราย เละเชียงของ ที่มีงานอุโมงมากกว่า 20 กิโลเมตร ซึ่งเป็นงานที่บริษัทมีความชำนาญ จะเข้ามาเติมปริมาณงานในมือ (Backlog)
โดยปัจจุบันบริษัทมี backlog ราว 4,265 ล้านบาท อาทิ งานก่อสร้างอุโมงรถไฟรางคู่ 713 ล้านบาท รถไฟฟ้ารางคู่สัญญาเพิ่มเติม 483 ล้านบาท อุโมงส่งน้ำแม่แตง 518 ล้านบาท งานบ่อพักและท่อร้อยสาย 761 ล้านบาท และ งานประตูระบายน้ำ อำเภอศรีสองรัก จังหวัดเลย มูลค่า 1,240 ล้านบาท เป็นต้น โดยจะรับรู้รายได้ในช่วงที่เหลือของปีนี้ 649 ล้านบาท และรับรู้รายได้ในปี 64 มูลค่า 2,634 ล้านบาท ส่วนที่เหลือจะรับรู้รายได้ในปี 65
ทั้งนี้บริษัทคาดว่าภายในไตรมาส 4/63 จะทยอยเข้าประมูลงานโครงสร้างพื้นฐานเพิ่มเติม ประกอบด้วย งานอาคารระบายน้ำล้นเขื่อนเดือนตรีในประเทศกัมพูชา งานท่อร้อยสายไฟใต้ดินโครงการก่อสร้างรถไฟฟ้า งาน Slope Protection และงานอื่น ๆ คาดว่าจะมีโอกาสรับงานเพิ่มในช่วงที่เหลือของปีมูลค่าประมาณ 450 ล้านบาท ซึ่งจากต้นไตรมาสมาถึงขณะนี้ได้งานเข้ามาแล้วกว่า 100 ล้านบาท
สำหรับรายได้รวมของบริษัทปีนี้จะอยู่ที่ประมาณ 2,800 ล้านบาท เติบโต 20% จากปีก่อน สูงกว่าเป้าหมายเดิมที่ตั้งไว้ว่าจะเติบโตราว 10 -15% เนื่องจากมีปริมาณงานออกมามากกว่าคาด และสามารถส่งมอบงานได้เร็วกว่าแผน จากความชำนาญและเชี่ยวชาญงานด้านวิศวกรรมโยธาและธรณีเทคนิคโดยเฉพาะ พร้อมกันนั้นยังสามารถรักษาอัตรากำไรขั้นต้นที่ระดับ 22-24% และอัตรากำไรสุทธิไม่ต่ำกว่า 9%
 
 
 